אילומינטי

אילומינטי (מלטינית: Illuminati – "נאורים") הוא שם המתייחס למספר אגודות סתרים, היסטוריות, מודרניות ואמיתיות, שהידועה בהן היא קבוצת האילומינטי הבווארית, אגודת סתרים מעידן הנאורות. בעידן המודרני מתייחס השם פעמים רבות לארגונים קונספירטיביים שהתגלגלו כביכול מן האגודה הבווארית. על פי תאוריות קשר, ארגונים אלה מתפקדים בתור "הכוח שמאחורי הכתר", שולטים בעולם באמצעות ממשלות ותאגידים, ושואפים לכונן סדר עולמי חדש.

היסטוריה
שמאל|ממוזער|250px|אדם וייסהאופט, מייסד האילומינטי
 בבוואריה 
האילומינטי הבווארית החלה ב-1 במאי 1776 כתנועת הארה על ידי אדם וייסהאופט הישועי, פרופסור לתאולוגיה ומומחה למשפט קאנוני. התנועה הייתה מסדר סודי, בדומה לבונים החופשיים, אך בשונה ממנה היו למסדרים אלו מטרות צבאיות. עיקרה היה בכניעה לראשי המסדר שמוליכים את החברים לעבר מטרה סודית כלשהי. היא הוגדרה כתנועת הארה ובוטלה (או ירדה למחתרת) יחד עם כל המסדרים החופשיים בבוואריה בשנת 1784 כאשר השליט החדש של בוואריה, קארל תאודור, אסר את קיומם. ייתכן כי חברים אחדים בתנועתו של יעקב פרנק הצטרפו בשלב מסוים לאילומינטיםפאבל מצ'ייקו, ערב רב: פנים וחוץ בוויכוח הפרנקיסטי. מרכז זלמן שזר, ירושלים, 2016, עמ' 256. המקור האנגלי פורסם בשנת 2011 בהוצאת אוניברסיטת פנסילבניה..

בתרבות הפופולרית

"טרילוגיית אילומינטוס" של רוברט אנטון וילסון ורוברט שיי, שיצאה לאור בשנת 1975, תוארה על ידי מחבריה כ"מעשיה לאנשים בעלי פרנויה". היא התבססה במקור על מכתבים שקיבלו מחבריה, ששימשו עורכי משנה של המגזין פלייבוי מקוראים על תאוריות קשר שונות ומשונות.

האילומינטי ממלאים חלק חשוב בספרו של דן בראון "מלאכים ושדים", שם הם מוצגים כאחווה אנטי-קתולית קיצונית שמנסה להשמיד את קריית הוותיקן. כן מופיעים אזכורים רבים לאילומינטי בספריו של אומברטו אקו "המטוטלת של פוקו" ו"בית הקברות של פראג". הסדרה "גרוויטי פולס" מזכירה בתוכה הרבה מאוד סמלים שקשורים לאילומינטי. בחברת מארוול קומיקס ישנה קבוצה בשם אילומינטי, בה חברים נציגים מתחומים שונים שמטרתם לנטרל איומים על יקום מארוול.

משחק הקלפים "אילומינטי"
בשנת 1981 הוציא סטיב ג'קסון (Steve Jackson) לשוק את משחק הקלפים "אילומינטי", שבו כל שחקן משחק סוג אחר של קונספירציה המנסה להשתלט על העולם והשוכנים בו. השליטה בעולם מושגת לאחר שהקונספירציה אותה משחק השחקן משתלטת על די קבוצות (כמו המאפיה, ה-FBI ועוד) המסוגלות לתקוף את השחקנים היריבים ולנצח.

 האילומינטי בקולנוע 
בסרט האימה "הסר חבר: רשת אפלה", האנטגוניסטים הם חברי ארגון זדוני סודי הפועל ברשת האפלה, ומתאפיין ביכולות חובקות עולם המיוחסות לאגודות הסתרים של האילומינטי. אחד הפרוטגוניסטים בסרט טוען שהאילומינטי הם חלק ממזימה של גוגל, פייסבוק, טוויטר ויוטיוב להפוך בני אדם למוצר. כאשר אנשי הארגון פורצים למחשב שלו, על צג המחשב מוצג סמל האילומינטי כתמונת רקע.

 האילומינטי בטלוויזיה 
האילומינטי מופיע בצורה קומית או קונספירטיבית בפרסומות, במהדורות חדשות, בסרטים ובערוצי תינוקות.
בסדרות טלוויזיה האילומינטי מוצג לרוב בצורה מסתורית.
לפעמים מופיעות אגודות פיטיקביות המבוססות על האילומינטי, כמו למשל הקואופרטיב בעונה השמינית של אימה אמריקאית.

 האילומינטי באנימציה 
בסדרות טלוויזיה מצוירות, האילומינטי והסמל של עין ההשגחה מוצגים בצורה מסתורית או לחלופין בצורה פרודית.

האילומינטי במשחקי וידאו

האילומינטי הופיע גם במשחקי וידאו ובמשחקי מחשב רבים, כדוגמת המשחקים GTA V ו"אל תיגע בשום דבר".

אזכור נוסף היה במשחק life is strange - בתחילת המשחק, כשמקס נכנסת לשירותי הבנות, ניתן לראות את סמל עין ההשגחה של האילומנטי.

ראו גם
 מלאכים ושדים
 אילומינטי (קומיקס)
 הבונים החופשיים
 תאוריית קשר
 סדר עולמי חדש

קישורים חיצוניים




 The accidental invention of the Illuminati conspiracy - מאתר ה-BBC


 הערות שוליים 

*
קטגוריה:ערכים שבהם תבנית בריטניקה אינה מתאימה
קטגוריה:ארגונים בין-לאומיים
קטגוריה:אגודות סתרים
קטגוריה:תאוריות קשר